



**Концепција трибине**

На трибини с темом ***„Истраживачки приступ у образовању за одрживи развој - ресурси за наставнике развијени у оквиру пројеката Рука у тесту, EU-FIBONACCI и EU- SUSTAIN и искуства наставника у школама Србије“*** желимо да прикажемо резултате рада на пројектима које је подржала САНУ и могућности њихове примене у образовном систему Србије.

Пројект EU- SUSTAIN (*Supporting Science Teaching Advancement through Inquiry-подршка унапређењу подучавања наука истраживачким приступом* - [www.sustain-europe.eu](http://www.sustain-europe.eu) ), у ком су активно учешће имали сарадници пројекта *Рука у тесту (*<http://rukautestu.vin.bg.ac.rs> ) промовише истраживачки приступ у настави наука, развијен током рада на пројекту EU-FIBONACCI (<http://www.fibonacci-project.eu>), и примену у образовању за одрживи развој, а могуће их је реализовати повезивањем наука (физике, хемије, биологије) с инжењерством, технологијом математиком (STEM). Овај пројекaт, који реализују институције из 11 земаља, понудиће ресурсе за наставнике и рад у учионици (на језику сваке земље учеснице) из *хране*, *енергије* и *свакодневних објеката*.

Сва три пројекта је подржала САНУ а за пројекат *Рука у тесту (*детаљнији приказ доступан на сајту Одбора за образовање САНУ- <https://www.sanu.ac.rs/Odbor-obrazovanje/Konferencija2015.aspx>) су потписана 2 уговора о сарадњи између САНУ-Француске академије наука-Универзитета у Београду.

Наставници из основних и средњих школа Србије ће приказати своја искуства с изборним предметом *Рука у тесту-откривање света,* награђене пројекте на конкурсима које расписујемо заједно с Француским институтом у Београду, као и низ других активности којим покушавају да, заједно с колегама који предају различите научне дисциплине и ученицима, искористе знања из природних наука у решавању интердисциплинарних и трасдициплинарних проблема.

Заинтересовани ће моћи да виде и неке од 10-ак експерименталних кутија које су направљене у сарадњи пројекта *Рука у тесту и АКМ ЕДУКАЦИЈА,* а омогућују експериментални групни рад с јефтиним и лако доступним материјалом, као и *20-ак књига намењених наставницима, родитељима и ученицима публикованих у* Заводу за уџбенике, Просветном прегледу, Друштву физичара Србије и Институту ВИНЧА. Књиге су углавном преводи ресурса Француске фондације LAMAP у оквиру потписаног уговора САНУ - Француска академија - Универзитет у Београду, a такође ту су и наши оригинални доприноси.